










OflttrraichiactM N«Boo«JttWioth*k 



+Z25455820X 


Digitized by t^.ooQle 








Digitized by 


Google 



Digitized by ^.ooQle • 




s : % :: ngs^us^r 

■ 






Digitized by 


Google 







Mirka bar. Ožegovića Barlabasevaćkoga 


biskupa senjskoga i modruškoga 


ili krbavskoga. 



U Beča, 1869. 

Tiskom Oo. M ehitaristah. 


17084 rv >igi 13 Google 




Nakladom spisat^ljeTom. 


Digitized by 


Google 



Đan po dan postaje nam domovina na svojih starih 
boriocah sve to siromašnija. Naraštaj, koji je u prvo doba 
našega narodna preporoda na bedemih naših pravah sta¬ 
jao i branio jih od neprijateljskih navalah, odstuplja sad 
božjom odredbom od rada i pušta mladjim silam svoje 
polje, da ga one nadalje čuvaju od zlih prijateljah i 
dobrih ukućanah. Polje, koje ovi naši prvaci u vrieme 
našega narodnoga osvanuča ostavljaju, je doista, osobito 
u sadanjih okolnostih, veliko i mučno za obradjivanje, a 
tim je i zadača golema i puna velikih zahtjevah, koja se 
mladjemu naraštaju ostavlja. Da mladji naraštaj ovuzadaču 
valjano izvrši, treba da prouči način postupanja svojih 
predjah u borbi i nevolji narodnoj, jer jedino ovim nau¬ 
kom mu je moguće izpuniti onu svetu zadaču, koju sjedi 
starci ostavljaju, dieleč se sa ovim svietom. 

U to ime i u ime velikoga štovanja, koje duži naš 
narod nedavna umrvšemu velikomu Hrvatu i biskupu 
Mirku barunu Ožegoviču, nacrtajmo ovdje njekoliko crti- 
cah o njegovom životu i posvetimo je njegovoj uspomeni. 

Mirko Ožegovič je bio pojav u našem narodnom 
životu, koji vriedi, da se zna; on je bio, ako nam je pri¬ 
spodoba slobodna, poput tihe rieke u našemu narodnomu 
bitisanju, koja se razlieva tihim doista tekom, al zato 
sigurnim, po domorodnoj livadi, te ju poji i goji, da tim 
liepša uzraste i obilnije plodove donese. Djelovanje 
biskupa Ožegoviča bijaše tiho, bez vike i graje, al zato o 
mnogo narodu koristnije, nego li ono, koje se obično veli¬ 
kim žamorom podigne, da ga tim prije nestane. 

Ovakovo djelovanje je poput tihe rosice, koja na¬ 
tapa žednu zemljicu i čini, da iz zrnca, koje zemlja nosi, 
ponosito stablo proklije i u vis uzraste« 

Uzev u obzir ovo plodno i tiho djelovanje, kod 
nas redko, jer i mučno, lahko čemo pojmiti, što sve u po¬ 
kojniku biskupu izgubismo. Mi u njem izgubismo čovjeka 
božjega pravednika, velikoga biskupa i dičnoga i pono¬ 
sita Hrvata. Zakopasmo š njim u grob jedan dio spome- 
nah i slikah naše prošlosti, postojanoga branitelja naših 
pravah. 

Život pokojnikov treba da nam služi ugledom i 
kažiputem za budućnost, on nam treba da bude zrcalo u 
koje se moramo ogledati, a zato metnimo ga u okvir i 
ovisi ga svaki pošteni Hrvat o stjenu, da se unj, u njb- 
govo postupanje u najtežjih časovah narodnoga života - u 
svakoj zgodi ogleda. 

Crtajuč ovaj hrvatski spomenik, oprosti nam svatko, 
neučinimo to onako, kako bismo htjeli i željeli ga vidjeti 
i kako bi odgovaralo uspomeni velikoga muža. U ovaj 
čas kod ovo pišemo, još su nam osjećala od tuge bolna, 
još čujemo turobne pjesme, koje su se odzivale na 
smrtnom odru dobre hrvatske duše, slušamo plač sirotah 
za blagim svojim dobročiniteljem, a zato nam i pero 
klone i ricčih sa ustijuh nestaje. Ako nas i tuga oborila, 
podignimo ipak za sad ovaj mali spomenak velikoj duši, 
dok koji vrstniji od nas nepodigne liepši stanac kamen 
i nesavije ubaviji vienac preminulomu biskupu i domo¬ 
rodcu Mirku barunu Ožegoviču. 

* * 

Obitelj Ožegovićnh broji se u našoj domovini me- 
dju stare plemićke obitelji. Ljctopisac Maretić spominje 
već godine 1496. Andriju Ožegovića barlabašcvačkoga, 
a Nikola Ožegović barlabašcvački se spominje kao 
junački branioc gvozdanskoga grada. Naslov „barlabaše- 
vački u nosi obitelj Ožegovićah sa svoje izvorne postoj¬ 
bine, selca Barlabaševac u županiji križevaČkoj a župi 
riečkoj. Iz ove loze poteče i Mirko Ožegović. On se rodi 
god. 1775. dne 30. rujna, a ne kako se je obično držalo 
5. rujna, u Vinarcu, selu na jugu Kalnika, župi Orehovač- 
koj kod sv. Petra, a županiji KriževaČkoj. Otac mu bijaše 
Pavao, sudac županije Križevačke, a mati Kristina Kanki 
ili kako je u listovih podpisana GegaČ. 

Po običaju starih hrvatskih plemićkih obiteljih, po¬ 
što bijaše Mirko samo malko ponarasao, pošalju ga rodi¬ 
telji na nauke ponajprije u bližnje Križevce, a pošto bi¬ 
jaše tu kroz tri godine u počctcih liepo napredovao, pušte 
ga roditelji i dalje u Križevcih, da tamo uči latinski škole, 
a kašnje da iste svrši, pošalju ga u Varaždin, gdje ih i sa 
najboljim uspjehom dokonča. Filosofiju po ondašnjemu 
sustavu prouči u Zagrebu, a tu sc odlikova tako, da mu 
8vojvremeni pjesnik u pohvalu pjevaše: 

Palma ubi perpaucis pcrmissa, praestitit lile 
Sese praestantem, philosophusquc sophum. 

Po nagovoru ponajveć svoga brata Stjepana odabra 
si on, kad bijaše svršio mudroslovne nauke, pravne nauke, 
da po običaju ondašnjem, kao hrvatski plemić, bude do¬ 
stojan jednom vršiti pravo i pravicu. On izuči u Zagrebu 
na akademiji kroz dvie godine pravo, i u to vrieme rad 

njegove marljivosti, vrline i poštenja, bijaše još kao djak 
imenovan predstojnikom u onovremenom kr. plemićkom 
odhranilistu u Zagrebu. Ovo bijaše za njega veliko odliko¬ 
vanje, jer ova čast nepade u dio nikomu djaku do njega. 
Da pokaže harnost proti svojim poglavarom, i osvjedoči 
jih o svojoj valjanosti, požuri se s naukom i već god. 1797. 
položi pravnički izpit, a banski stol, upoznav se sa vrlina- 
mi mladića, imenova ga odmah po izpitu svojim zakletim 
bilježnikom. 

U novoj časti otvori mu se široki djelokrug, i tomu 
zadovolji on svestrano. Otvorenim značajem, pravednošću 
i obširnim pravničkim znanjem zrcalio se je on med svi- 
mi svojimi drugovi. 

Naskoro je imao postati odvjetnik. A1 kad je i sam 
i drugi najmanje mislio na kakvu promjenu, dogodi se 
ista i okrenu mu sreća stazu, kojom bijaše udario u baš 
posve protivnu. 

Promjenu ovakovu, kakova se dogodi sad u životu 
Mirkovu, vidjamo doista redko, a ako se gdje i sbude, to 
nepretjerivamo, ako kažemo, da tko se ovoj promjeni 
podvrgne, da mu mora božanska ljubav u grudih plamtiti. 
Mirko bijaše već skokom, da postane odvjetnik; on bijaše 
ogranak obitelji ugledne, ljubljen od svakoga i svagdje, a 
zato si je i mogao najsjajniju budućnost očekivati. A1 sve 
ove časti, sav ugled on sad zabaci i odabere stalno, da se 
okani svieta i posveti težkomu brjemenu svećeničkoga 
stališa. Braća i prijatelji odgovarahu Mirka od nakane, al 
on bijaše zaključio, a što bi on jednom zaključio, to se 
više nije nikad mienjalo. 

Upoznav se Mirko prilično svietom, liepše mu se 
svidi, da bude pastir stada Isusova, da ga privadja Onomu 
natrag, koji mu je dao počelo i koji ga kroz sve putova¬ 
nje na ovom svietu svojom mogućom desnicom ravna i 
po stopah života provadja. 

Sliedeć glas svoje savjesti, stupi Mirko godine 1798. 
u zagrebačko bogoslovno sjemenište i tu prouči bogoslo- 

viju kroz četiri godine sa postojanom marljivošću, a god. 
1801. bijaše po ondašnjem biskupu zagrebačkom Maksi 
Vrhovcu redjen svećeničkimi redovi i to za poddjakona 
12. za djokona 19. travnja, a za presbitera 3. svibnja. Ka¬ 
ko je vidjeti, biskup Vrhovac redi Mirka i prije nego je 
bio navršio četvrtu godinu bogoslovije. Po svoj prilici 
rad njegovih osobitih umnih darovah i primjernoga pona¬ 
šanja. Prvu svetu misu reče 31. svibnja na dan sv. Tro¬ 
jice i odmah zatim bijaše opredjeljen za duhovnoga po¬ 
moćnika u Konščinu u Zagorju. 

U Konščini označi Mirko si stazu, kojom mu je pu¬ 
tovati, ako hoće da bude vriedni pastir stada Isusova. 
Kriepostan život, čedno ponašanje, neumorna radinost u 
vinogradu gospodnjem, ljubav i dobročinstvo pram iskr- 
njemu, to bijahu ruže, koje je on ovdje stao uvijati u 
vienac svoga života, a nije prestao više u svemu svomu 
dugomu životu. Uz ove krieposti Bog Mirka i obljubi, a 
zato i nije čudo, što ga vidjamo od svojih poglavarah 
ljubljena penjati se od časti na čast. 

Jedva je bio pet mjesecih duhovni pomoćnik na 
Konščini, kad ga uz sveobću hvalu naroda predloži grof 
Franjo Drašković biskupu Vrhovcu, da mu ga on po 
smrti župnika Mattana imenuje župnikom u njegovoj župi 
Bisagu. Biskup Vrhovac to i učini i 28. prosinca 1801. 
vidjamo ga već župnikom na Bisagu. 

Na Bisagu jc župnikovao Mirko od godine 1801. do 
1815. Još i danas se siećaju bisažki župljani tamošnje¬ 
ga Mirkova župnikovanja. On bijaše neutrudljiv u uče¬ 
nju naroda i u vršenju svojih svećeničkih dužnostih. Zu- 
pljani ga ljubljahu, a drugovi štovahu, a to dokažuje i ona 
okolnost, što gaje zelinski kotar, u koji spada Bisag, god. 
već 1803, dakle stoprv što je tamo dvie godine župniko¬ 
vao, izabrao sa podjasprištom Ant. Kovačićem, da jih oni 
zastupaju na crkvenoj skupštini, koja se je imala 3. i 4. 
svibnja u Zagrebu obdržavati. Na ovoj crkvenoj skup¬ 
štini vicćalo se je medju ostalim i o kraljevskoj proposi- 

čiji u pogledu umnoženja glavnice za sjemenište i za ne¬ 
moćne svećenike i tu su se zelinska dva zastupnika ovako 
pismeno izrazila: „Quamvis in specie nihil offerendi fa- 
cultatem haberemus, studio tamen aliis districtibus nos- 
met conformandi 150 fl. dico centum quinquaginta flore- 
nos pollicemur. Antonius Kovačić m. p. et Emericus 
Ožegović m. p. a 

Godine 1807. umre ovaj isti podjašprist Kovačić i 
biskup Vrhovac imenova Mirka na mjesto umrvšega Ko- 
vačića podjašprištom zelinskoga kotara. Mirko bijaše u 
ovoj trudnoj časti neumoran, da sve neprilike i kavge u 
svojem kotaru odstrani i razne stranke umiri. Kako od 
vajkada i svagdje gdje su gospoštine, tako i u zelinskom 
kotaru bijaše i sa podjasprištovanja Mirkova razprah i 
pravdah rad neuredjenih ođnošajah med župinici i žup- 
nimi pokrovitelji, med ovimi i narodom. U zelinskom kotaru, 
pripovjeda se, da je osobito doba početka podjašprištovanja 
Mirkova bilo ono, u kojoj se je parničilo na sve mahe. 
Mirko je bio neumoran, da nagodi pruće stranke. On 
je zaktjevao od pokrovitelj ah, da vrše svoje dužnosti pram 
župam i župnikom, kojim predstoje, al ujedno je znao i 
svoje drugove župnike strogo ukoriti, da se u prava ni 
pokroviteljska ni pučka nemiešaju, da jedino dužnost 
svoju obavljaju, rad koje župam predstoje. Mirko je znao 
svojom blagom ćudi, pomirljivimi, blagimi al ujedno i oz- 
biljnimi rieči sve stranke zadovoljiti; miriti i nagovoriti, 
da jedna drugoj ako i jesu bile koje pogrješke, iste pre¬ 
gledaju. U ovih razprah dodje osobito u pomoć Mirku nje¬ 
govo pravno znanje, a zato se i zacahu svietovnjaci š njim 
zaparničiti, što je njekojim osobito drago bilo dok bijahu 
drugi malo vješti u njegovoj časti, jer znadoše, da on kroji 
po pravici pravdu, a da se š njim na polutansku stvari ne- 
uredjuju. Rad ovoga poštenoga postupanja i uglednoga 
štovanja, kojim ga svi štovahu, imenova ga godine 1807. 
varaždinska županija, a godine 1809. križevačka svojim 
prisjednikom sudbenoga stola. 

Kroz blizu petnajst godinah vršio je Mirko službu 
na Bisagu i tu pokaza, da zna što je svećenička služba. 
On bijaše savjestan i neutrudljiv u svakoj stvari; odrješit 
i neumoran u vršenju svojih dužnostih. 

Glas o Mirkovih zaslugah se je širio dan na dan. 
Njegova revnost i poštenje prisvoji mu srdca svih, koji su 
ga iole poznavali. Biskup Vrhovac je Mirka osobito lju¬ 
bio i medju svoje najvrstnije svećenike u svakoj struci 
brojio. Rad toga i predloži ga on Franji I. god. 1815. za 
kanonika zagrebačke stolne crkve i njeg. vel. ga u mjesecu 
rujnu imenova za kanonika, a 8. studenoga iste godine bi¬ 
jaše Mirko kao kanonik u zagrebačkoj prvostolnoj crkvi 
umješten. U koliko ga i njegovi stariji drugovi što¬ 
vahu, dokažuje još i to, što ga odmah posije bijaše umje¬ 
šten u svoju čast, imenovahu konzistorijalom i diecezan- 
skim fiškom, a Zagrebci mu podiele čast prisjednika nji¬ 
hovoga sudbenoga stola. 

Godine 1816. bijaše Mirko Ožegović imenovan a 
god. 1817. potvrdjen po namjestničkom vieću za ravnate¬ 
lja plemićkoga konvikta, gdje on već kao predstojnik bi¬ 
jaše sa najboljim uspjehom mladež ravnao. Zagrebci bi¬ 
jahu veseli na ovom izboru, jere znadijahu, da imaju sada u 
jednom od prvih svojih zavodah ravnateljem čovjeka, koji 
i zna i hoće njihovu mladež, kako valja odgoji vati. Kad 
Mirko bijaše imenovan ravnateljem, onda konvikt bijaše 
zatvoren, a zato mu ga trebaše ponajprije urediti, zgrade po¬ 
rušene popraviti, da bude mogao zavod odgovarati zadaći 
svojoj. God. 1819/20. otvori Mirko uredjeni konvikt i sad 
vrviše sa svih stranah mladići u ovaj zavod, da pod mu¬ 
drim upravljanjem Ožegovićevim svoje nauke uče. U malo 
vrieme podigne Mirko Ožegović ovaj zavod na takav glas, 
da su i sami Magjari, osobito iz dolnjo-ugarskih županijah 
svoje sinove unj pošiljali, da budu tamo pod izkuštvom 
izkušnoga pedagoga odgojeni. Koji su bili Mirkovi djaci 
u ovo doba u konviktu, znadu pripovjedati mnogu crticu, 
kako je Ožegović sdušno i plemenito postupao sa omladi- 

nom sebi povjerenom. On je znao svakoga od svojih pi- 
tomacah nadahnuti ljubavi sa naukom i nikad drugčije 
nebi on to litjeo, već liepimi ricči, obodravanjem i goje¬ 
njem ufanja u mladićah, da će za svoj trud bogate dare, 
kad izuče, uživati. U vrieme desctgodišnjega ravnatelje- 
vanja Mirkova u konviktu, bijaše Mirko najljubezniji pro- 
vodić mladeži, koja mu bijaše od visokoga poglavarstva 
povjerena. Još u svoje stare dane se je starac Mirko spo¬ 
minjao svojih godinah ravnateljevanja u konviktu i već 
putah znade pripovjedati, kako je on u krugu svojih pito- 
macah najliepše sate znao boraviti. 

Uz službu konviktorskoga ravnatelja podieli Mirku 
zagrebački kaptol god. 1825. još dvie časti, a to čast ra¬ 
čunskoga nadstojnika i dekana, koje časti on na obće za¬ 
dovoljstvo rješavaše, a da se ova njegova marljivost ba¬ 
rem stranomice nagradi, bijaše on godine 1826. imenovan 
opatom sv. Jele u Podborju, a malo kašnje iste godine 
prodirektorom akademije zagrebačke i nadzornikom učio- 
nah po Hrvatskoj. Ove časti obavljaše on dok bijaše po¬ 
zvan u Peštu k stolu sedmorice kao prisjednik. 

Godine 1827. bijaše imenovan iznovice Ožegović 
od crkovne strane arhidjakonom varaždinskim a godinu 
kašnje, godine 1828. odlikova ga i kralj, imenujuć ga pre¬ 
latom banskoga stola. 

Videć zagrebački gradjani ova odlikovanja, kojimi 
bijaše i crkva i vladar njegove zasluge pripoznali, ne- 
htjednu ni oni, da ovakova čovjeka svojim priznanjem i 
ljubavi neodlikuju. Rad toga ga i oni imenuju ravnate¬ 
ljem svoga glasbenoga zavoda i u koliko ga oni štovahu, 
budi nam za dokaz pozdrav zagrebačkih gradjanah prilikom 
nove god. 1829., kojim ga pozdrave na Čelu sa zagrebačkim 
učiteljem Mijatom Kunićem. Medju ostalim reče on: „Dass 
Du, edler Patriot, lange weihestDcinLeben dem Vaterlande! 
Dass Du, erhabener Praelat, lange noch arbeitest im Tempel 
derTbemis an des Vaterlandes Wohle! Dass des Vaterlandes 
Athaeneum, dass Wissenschaften und edle Kiinste, die 

Reiz und Anrauth dem Leben geben, lange noch ihres 
Maecens sich erfreucn in Dir! Dass Deine liebenswiirdige 
Humanitat, dio so schon zieret Deine Infel, lange noch 
sei unsere Freude, unsere Lust! Dass Pallas reiche die 
Lorbeerkrone Dir, und schmuke die Mitra Dein ver- 
ehrungswUrdig’ Haupt u. s. w. tt Ovako je sborio učitelj 
Kunič u ime Čitavoga gradjanstva, a ove rieči doista podo- 
brano dokazuju, kako su zagrebački gradjani uvaživali Ože- 
govičeve zasluge i cienili njegov trud, koji je on posveči- 
vao i Zagrebu i čitavoj hrvatskoj domovini na žrtvenik. 

Ne dugo bilo, i eto nove i velike odlike za ondaš¬ 
njega kanonika Ožegoviča. Htijuč nadariti kralj Franjo 
zasluge Ožegovičeve, povisi ga 1. kolovoza 1829. za sed- 
moričnika kod stola sedmorice u Pešti i za izabranoga 
biskupa dulmskoga. 

Sad se bijaše Mirku sa Zagrebom razstati i otiđi u 
metropolu magjarsko vlasti, da tamo sa drugimi sud kroji 
u najvišjih poslovih. U Zagrebu se svatko veselio ovoj 
novoj časti velezaslužnoga čovjeka, al ujedno i svakomu 
bijaše žao, što gube tako mudra poglavara, prijatelja svoje 
mladeži i vrlinu čovjeka. Ove čuti su se širile u grudih 
svijuh krugovah zagrebačkih, a zato vidjamo kod njegova 
odlazka toli srdačne i iskrene pozdrave, da bi se naskoro 
Mirko u svoju domovinu čil i čitav povratio i još veču 
Čast svomu rodu na čast i uhar preuzeo. Njemu na čast i 
na njegov sretan polazak u Peštu imamo iz ovoga vre¬ 
mena čitav skup i pjesamah i čestitakah od svih razredah 
zagrebačkoga pučanstva. Izmedju drugih napominjamo 
ovdje osobito akademičku mladež, Ljudevita Posavca, 
Josu Cimiotta, Ivana Bunića, u ime konviktorske mladeži 
Filipa Vojvodi ča, StjepanaLukšiča, Franju Milašinoviča itd. 
Ovoliko počastih, kolikim! onda Ožegoviča počaste, vidja 
se doista ređko, a rad toga je i veliki dokaz, koliko i kako 
bijaše Mirko Ožegovič obljubljen i štovan u Zagrebu. 

Akademička mladež mu pjeva izmedju ostalog: 

Tertius ah nimium tempus breve — labitur annus, 

A quo Palladias dirigis, Alme! scholas; 

A quo coeperunt mire florere Camenae, 

A quo gratatur diva Sophia šibi; 

A quo jura virent — Regnorum vincula nostrftm — 

# A quo Palladis ars plurima dona capit, 

Indefessus eras praestando in munere quovis, 

Nec pars officio đcficiente fuit — 

Instituendae aderat tibi maxiraa cura juventae; 

— Quod maj us donum patria habere piotest? — 
Moecenas rarus musis, patronus amoenis 
Artibus, et genitor nil nisi noster eras. — 

Jednu izmedju najlicpših pjesamah mu izpjeva sa- 
danji kanonik zagrebački Milašinovič. Prostor ovih listo- 
vah nam ncdopušća, da ju navedemo. 

Ovako slavljen i štovan ode Mirko put Pešte, gdje 
boraviše do konca godine 1833. U Pešti steče si u kratko 
vricme veliko štovanje. Svojim osobito uglednim sveče- 
ničkim ponašenjem, svojim obširnim pravničkim znanjem, 
svojom iskrenošću i prijateljstvom si pribavi med svojimi 
drugovi osobito počitanje. U koliko bijaše on i od Ma- 
gjarah štovan svjedoče nam i njegove časti, kojimi ga sa¬ 
mi Magjari za vrieme njegova boravljenja u Pešti poča- 
stiše. Godine 1831. imenova ga torontalska županija svo¬ 
jim prisjednikom, a u Pešti nije bilo družtvah, što dobro¬ 
tvornih, što katoličkih, koja nisu u čast si brojila, što su 
ga mogla med svoje počastne članove brojiti. U ovo 
vrieme imenovao ga je i zagrebački biskup arhidjakonom 
čazmanskim. 

Godine 1830. i 1832. pribivaše Mirko saboru po 
žunskom i tu ga vidimo sa ostalimi hrvatskimi poslanici 
na čelu, boriti se za pravo i pravicu hrvatsku. U ovo do¬ 
ba se je razpravljalo na ugarskom saboru u Požunu o 
vjerozakonskoj slobodi, a to se pitanje i nas posebno ti¬ 
calo. Zakonskim člankom 2. godine 1792. ugarskoga sa¬ 
bora, bijaše odlučeno u jednoj točki za Hrvatsku, da pro¬ 
testanti u Hrvatskoj nemaju prava ni stana ni posjeda 

imati. Godine 1832. bijaše ugarskomu saboru predložen 
zakon, kojim se ukida ovaj zakon. Hrvatski zastupnici su 
se protivili ovoj samovolji magjarskoj i niekali im pravo, 
da se u stvari hrvatske diraju. Oni jim kazivahu na 
temelju svojih nunicipalnih pravah razloge, rad kojih ova 
stvar nespada na ugarski, već na hrvatski sabor. Oni oči¬ 
tovahu, da se oni neprotive duhu vremena, al da ujedno 
neće da im drugi zakone đieli, koje si oni sami imaju 
pravo stvarati i ukidati. Nu Magjari nehtjedoše slušati na 
prosvjed hrvatski, već po svojoj volji dadoše zapovjed i 
izkrojc zakone i za Hrvatsku. Ova prilika je bila prva, 
u kojoj su se hrvatski zastupnici pram Magjarom svojski 
podignuli, a na ovomu pravednomu odporu treba najveć 
zahvaliti Mirku Ožegoviću, koji je onda bio u Požunu na 
saboru. On je vidjao, kuda Magjari teže i sto bi oni htjeli 
iz Hrvatske učiniti, a zato ga vidjamo baš u ovoj godini 
i sa svojom prvom knjižicom na svietlo izaći, kojom si je 
bio preduzeo u kratko sve lažne magjarske tvrdnje pobiti. 
O njoj, kao i o drugih, ćemo niže progovoriti. 

Na požunskom saboru upozna se Mirko sa većinom 
onda uplivnih m^gjarskih ljudih i tu vidje on, što se sve 
proti Hrvatom snuje, al tu i Magjari njega ponajprije nauče 
poznavati i vidjati u njemu pravedna, al i vatrena borioca 
za hrvatska prava, koji si neda ništa od svoga oteti. Od- 
tale pripovjedaju njekoji, da je bio Mirko njekoj magjar¬ 
skoj gospodi osobito zazoran i da je bilo dosta zla go¬ 
vora na njega, — al Mirko nestaraše se o tudje naklapa¬ 
nje, buduć osviedočen u svojoj sviesti, da što radi, Bogu 
i domovini svojoj na čast i korist radi. 

God. 1833. 6. svibnja umre senjsko-modruški biskup 
Ivan Krstitelj Ježić. Već 13. prosinca i. g. imenova kralj 
Franjo I. Mirka Ožegovića za senjsko-modruškoga bis¬ 
kupa rad njegovih velikih zaslugah, koje si steče za 
crkvu i za domovinu. Sliedeće godine bje zatim 22. sie- 
čnja u Komori ustolovan a 23. lipnja u Kimu prekoni- 
zan, te 17. kolovoza u Požunu prigodon sabora, od svoga 

prabiskupa kaloČkoga Petra Klobusziczkoga u opatičkoj 
crkvi sv. Jelisave posvećen. Kod svečanoga ovoga 
obreda dvorahu Ožegoviću biskupi Josip Vurm njitran- 
ski i Josip Kopačy vespriraski, a prabiskupu Ivan Sci- 
tovski rožnavski i Aleksa Jordanski izabrani biskup 
kninski. 

Urediv Ožegović svoje poslove u Pešti kod stola 
sedmorice i oprostiv se sa svimi prijatelji, koje sije bio 
kroz četiri godine u Pešti stekao, uputi se u Zagreb, 
gdje malo danah postojav, ode da zasjedne stolac u svojoj 
biskupiji. Dana 29. kolovoza 1834. uputi se Mirko iz Za¬ 
greba, kud ga bijahu došla četiri odaslanika iz biskupije gg. 
kanonici senjski Paraš i Crnogorčević i modruški Mrzljak 
i Mudrovčić pozdraviti, sa ovimi odaslanici, zagrebačkimi 
kanonici Mihalićcm i Birlingom, pak u pratnji svoga brata 
prabiljcžnika Stjepana i njegovih sinovah put Senja. Kud 
god prolazio svagdje ga veselo pozdravljahu, a kad 
stupi u svoju biskupiju nebijaše veselju ni kraja ni konca. 
U senjskoj draži kod sv. Križa izpod Vratnika dočekaše 
ga senjske vojničke i gradjanske oblasti i dovedoše ga 
uz gruvanje mužarah i radostno klicanje 29. kolovoza u 
p6 četiri sata poslie podne u Senj. Drugi dan 30. i. m. 
razgleda novi biskup ponajprije stolnu crkvu, zavode, i sve 
što bijaše vriednijega na pregled u Senju. Na večer u 
oči drugoga dana, kad se je imao novi biskup umjestiti 
u svoju čast i zasjesti svoj stolac, bijaše Senj sjajno 
razsvietljen a u jutro zorom označivahu topovi i mužari 
slavni dan, koji Senju tolika dobrotvora daje. U jutro 
primiv biskup izvan grada u Klemenčićevoj kući gradske 
i vojničke odaslanike uputi se put stolne crkve. Pred grad¬ 
skima vratima dočekaše ga kanonici i kler i tu pozdravi no¬ 
voga biskupa liepim govorom kanonik štioc Jerko Franić. 
Biskup odgovoriv na pozdrav uze plašt i mitru i ode u spro¬ 
vodu u cikvu i tu posije bijahu svršene molitve i izpjcvane 
pjesme, pročitane podjelnice i pečatnicc, reče biskup 
Mirko govor na svoje stado, kojemu je imao odsele pred- 

stojati. Sazvav po tom duha svetoga, odsluži sv. misu, a 
za njom bijaše pročitana dozvola za odpust. Po obredih 
bijaše veselja i milja, i to prvi dan bijaše sjajna gostba, a 
drugi dan sjajni ples, a treći dan odprati novo namješteni 
biskup svoje prijatelje i znance iz Zagreba do Novoga, 
gdje ga Novljani liepom svečanošću do čekahu. 

Zasjednuv ovako biskup Mirko svoju stolicu, prva 
mu bijaše sad briga, da se upozna sa svojim stadom, da 
sazna njegovu nevolju i njegove potrjebe. I zato stane 
po biskupiji putovati. Na ovom putovanju osvjedočio 
se je Mirko glavom o stanju svoje nastupljene biskupije; 
vidio je svakojake zle uporabe, mnoge nedostatke i zle 
navade. 

Posije se bijaše povratio sa puta stane misliti, kako 
bi svim nevoljam, koje je po biskupiji opazio, što prije 
pomogao. Glavna mu bijaše briga, da se zle navade što 
prije izkorjene, da još veći mah nepreotmu. 

Da uzmognemo bolje ocieniti zasluge biskupa Ože- 
govića, koje sije stekao za svoju biskupiju, neće biti s 
gorega, ako napomencmo poimence njekoje zlouporabe, 
koje su se bile u biskupijiugniezdile i koje su ponajbolje 
rasle, kad je Mirko Ožegović svoju stolicu zasjeo, a koje 
je on u korenu izčupao u kratko vrieme, posije bijaše 
biskupsku stolicu zauzeo. 

Mirko se je bio osvjedočio kroz dugo viieme, što 
je u vinogradu gospodnjemu djelovao, da ako med stadom 
i pastirom nema jedinstva i sloge, da tu nema ni uspjeha 
radu, koji se poduzme. U biskupiji senjsko-modruškoj 
bilo je podobrano razsulo zavladalo, kako to naviek biva, 
gdje se dvie različne stvari ujedno spojiti žudi. Biskupija 
sastojala je iz starih vremenah sa dviuh raznih biskupijah, 
a stoprv godine 1833. bijahu za sva buduća vremena u 
jednu sdružene pod naslovom: senjsko-modruška ili kr¬ 
bavska biskupija. Uzprkos ovomu sdruženju prisvajahu si 
mnogi, što kapituli, što vanjski vikari povlaštice, koje se 
sa novim sdruženjem nikako spojiti nemogahu, akoprem 

u starih vremenah bijahu od raznih rimskih sv. otacah 
potvrdjenc. Biskup Mirko uvidi, da gdje je mnogo gospo- 
darah, da tu napredka nema, a zato je bila njegova glavna 
briga, da biskupiju, sastojeću iz dviuh razlikih čestih, u 
jedno sdruži i sjedini. Moglo bi se prigovoriti koješta 
ovomu postupanju, al pravica če ostati naviek na strani 
jedinstva. 

U biskupiji je bio i taj običaj, da su vikari manje 
časti podjelivali. Ovo njim je bilo doista po starom pravu 
slobodno i ujamčeno, al jeli ovo moglo biti sad i na pro¬ 
bitak biskupiji? Gdje ncmože gospodar, uz savjet sa svo- 
jimi zadrugari, da krepko vlada i zapovj eda, tu nema reda 
u kuči. 

Da se ove nevolje po biskupiju ukinu, učini bis¬ 
kup Mirko svoju predstavku na višje mjesto i 21. travnja 
1835. stigne mu odpis, kojim mu se na volju postavlja, da 
imenuje generalne vikare, a za vrieme izpraznjene bis¬ 
kupske stolice, da si mogu obie biskupije svaka sebi iza¬ 
brati generalnoga vikara, kojega njim ima posije izbora 
kralj potvrditi. Tim bijaše stegnuta čast svijuh vikarah, 
u koliko to potreba biskupije zahtjevaše osim ličkoga ar- 
hidjakona, komu još njekoje stare povlastice ostanu. Na¬ 
dalje ukine biskup i razne konsistorije, koje su smetale 
vladanju biskupije i usredotoči sve konsistorije u jednu 
u Senju. Na ove reforme bijaše dakako vike i nezadovolj¬ 
stva, kako to drugačije i nije moglo biti, al da toj viki i 
poslednji trag nestane, predloži biskup Mirko sve ove 
reforme sv. otcu na razsudu i odobrenje. I ovaj je odobri. 
Ovim ujedini biskup Mirko odmah iza prvih godinah 
svoga biskupovanja u glavnih točkah upravu svoje 
biskupije. 

U prvih godinah odmah, učini Mirko još jedan čin, 
za koji mu sigurno svi nasliednici mogu hvaliti. U Senju 
nebijaše prikladne kuće za biskupski stan, a zato se Mirko 
odmah poštara, da sagradi biskupu pristojnu palaču. 
On umoli kod prestolja o podporu, al nebijaše uslišan 

rad slaboga stanja državnih financijah. Kad se nije moglo 
od države pomoći dobiti, odredi biskup da sam sagradi 
na svoje troškove palaču. U tri godine bijaše palača 
gotova na najliepšem mjestu u Senju i u krasnom ukusu. 
Godine 1839. posije bijaše predložio biskup, boraveć sam 
u Beču, osnovu novosagradjene palače, bijaše pohvaljen 
rad truda i od države mu odredjeno 40.000 forintah kao 
odšteta, a ujedno mu bijaše dozvoljeno, da staru bi¬ 
skupsku kuću u Senju senjskomu župniku odstupi, a dvorac 
u Novomu i k njemu spadajuće stvari, da na korist biskupije 
proda. Biskup Ožegović si ovim činom steče ne samo za 
svoje nasliednike velike zasluge, što jim baš biskupske 
stanove sagradi, al ujedno i za grad Senj. Prvanji bis¬ 
kupi obitavahu obično van Senja, akoprem njim to bijaše 
i naročito kralj, odpisom od 19. stud. 1797. zabranjeno, 
jer im u Senju prilična stana nebijaše. Sagradiv Mirko 
Ožegović biskupski dvor, učini moguće, da biskup na- 
viek stanuje u Senju, što dakako gradu Senju mnogo 
doprinaša. 

Govoreć o Senju mislimo, da nam je ovdje napo¬ 
menuti još dvie ponajglavnije zasluge, koje si Mirko 
biskup Ožegović steče za grad Senj napose a i za Čitavu 
biskupiju, gdje kad nebi bio ništa drugo uradio, njegove 
zasluge bi bile i za Senj i za biskupiju ovima neumrle. 

Senjani moljaše već od godinah visoku vladu, da 
jim podigne srednje učilište, da otvori gimnaziju, al sve 
molbe ostale su jalove. Na sva dokazivanja Senjanah o 
potrebi ovoga zavoda za Senj i za svu okolicu bijaše od¬ 
govoreno: da se molba nemože uvažiti. Ovako je stajala 
stvar, kad je biskup Mirko zasjeo senjsko-modrušku bis¬ 
kupsku stolicu. Za koje vrieme što bijaše u Senju, uvidi 
on nevolju, koja za biskupiju i za siromašno stanovničtvo 
njegove biskupije odtale polazi, što nema u svoj okolici gim¬ 
nazije, kud bi se moglo pošiljati djecu na nauke. On uvidi 
;štctušto polazi sa toga ponajbolje kod svojega svećenstva, 
koje se onda odgajalo i učilo u gimnazijalnih naucih kod 

pojedinih župnikah. Da ovaj nauk kod župnikah i sa naj¬ 
većom morljivošću nebijaše ravan onomu javnoga zavoda, 
gdje pojedine predmete naukovne pojedini učitelji pre- 
davaj u, o tomu nam netreba govoriti. Da se ovoj oskudici 
barem po mogućnosti odraogne, pozove Mirko najbolje 
svećenike iz svoje biskupije i š njimi ustroji filosofiju i 
gimnaziju plaćaj uć jih sam iz svojih dohodakah. Ovako 
bijaše barem za vrieme pomogao potrebi; a da se joj 
posve ođmogne, radio je on sa ncutrudljivom marljivošću, 
da država ustroji na svoje troškove gimnaziju u Senju. 
Dugo se je starao, al napokon se i dostarao; god. 1851. 
bijaše u Senju državna gimnazija otvorena, na čemu se 
Senjani poglavito biskupu Ožegoviću imaju zahvaliti. 

Gimnazija je sad bila; učitelj ah vrstnih se bijaše 
sakupilo, al oškudica je bila još naviek velika na djakah. 
Siromaštvo u scnjsko-modruškoj biskupiji nije dopušćalo, 
da roditelji i najdarovitije mladiće pošalju u škole.Da se i 
ovoj oškudici pomogne, i zato pruži biskup Mirko svoju 
blagodarnu desnicu. On utemelji god. 1857. konvikt za 35 
mladićah, kupi za to kuću i položi20.000fr. utemeljitbcne 
svote u zadužnicah narodnoga zajma. Kako uzvišeno i ple¬ 
menito je mislio vladika o ovom činu, sudi svatko iz nje¬ 
gova utemeljitelj na pisma, koje ovako glasi: 

„Za vrieme svoga dvadeset i pet godišnjega djelo¬ 
vanja u ovoj biskupiji nastojah neprekidno, da pružim 
priliku, kako će se na umu i srdeu obrazovati crkvi i 
državi na službu mladež ovoga siromašnoga kraja, koja 
makar i nadarena izvrstnimi darovi, neima većinom, čim 
da jih razvije. Zato sam i gimnazij u gradu Senju, što 
bijaše jurve posve propao i prcvišjom zapovie Iju ukinut, 
najprije svojim troškom opet uredio; pak onda s pre- 
višjom dozvolom izradio, da se podigne sadašnji višji 
gimnazij, obskrbljen dovoljnim brojem od države plaće¬ 
nih učiteljah; ovaj bo gimnazij neobhodno je potreban za 
omladinu i pripravu mladeži, koja će se ili u duhovno 
sjemenište primati, ii davati na državnu službu. Nu totu 

morađoh s tugom opaziti, da broj gimnazijalnih uČenikali 
sveudilj pada zato, što poradi velike dražine premnogi , 
roditelji n£mogu niti potrebne živarine premoći za svoju 
djecu u ovom gradu; s bog česa više putih najsposobniji 
mladići ostaju bez blaga nauka. 

To me prinuka, te jim 1. studenoga 1857. kupih 
trokatnu kuću pod brojem 193. u gradu Senju, da osnu- 
jem konvikt za gimnazijalne učenike, koji nisu imućni 
ali zato marljivi i dobra ponašanja. Ova kupljena kuća 
jest mojim troškom prama svomu opredieljenju uredjena ' 
i služi već jednu godinu s dobrim uspjehom znamenitu 
broju pitomacah. 

Da bude dakle taj zavod imao za svoje uzdržavanje 
potrebnu zakladu, odIm x ih predati svotu od 20.000 for. sr. 
u 5% zadužnicah narodnoga zajma sa pripadajućimi ka- 
matnimi odsjeci (couponi) svomu sinovcu, Metelu barunu 
Ožegoviću, c. k. dvorskomu savjetniku u Beču, uz revers, 
da će jih on dati na ime rečenoga zavoda prepisati, Ču¬ 
vati jih, te polugodišnju dobit točno odpremati svojim 
putem predstbjniku toga zavoda. Svomu ću sinovcu pre¬ 
dati i onu jošte svotu, koju ću možda za života moći 
usporiti na povećanje glavnice, da za nju (svotu) nabavi 
zadužnicah državnoga zajma za rečeni konvikt, te jih na 
to ime dade prepisati i dobit odprema — što drage volje 
učiniti obeća." 

Na drugom mjestu piše veledušni zakladatelj: „Opre- 
dieljenje zavodu, koji će od mene kano zakladatelja nositi 
ime „konvikt biskupa Ožegovića" jest, da se unj toliko 
marljivih i dobra vladanja mladićah, koji hoće polaziti 
gimnazij u Senju, a jesu neprcmogućih roditeljah, primi i 
totu hranom i stanom bezplatno providi, koliko dopušta 
dohodak i glavnice. . . . 

Primat će se takodjer dobra vladanja mladići za 
plaću, koliko bude prostor dopuštao. Svotu, kojuno će 
plaćajući pitomci imati plaćati, pak broj toli njih, koli 
inih na ime zaklade primljenih pitomacah opredieljivati 

će jedan mjesec prije početka školske godine biskup 
senjski. . . . 

Budi mi takodjer dopušteno izreći nadu, budući me- 
nom ustanovljeni zavod opredieljcn za dobro i duhovno¬ 
mu i svjetovnomu staležu ožudjene omladine, da će mno¬ 
ge imućne osobe obojega staleža biti sklone sjetiti se u 
svojih oporukah ovoga dobrotvornoga i obće koristnoga 
zavoda, te svojirni blagimi darovi po mogućnosti, neka bi 
bolja dotacija bila, poduprjeti. Da pako oni, koji bi zna- 
v menitu svotu prinieli, imaju za svoje odtuda kakovu primje 
renu korist, to neka ima svaki, — koji prinese glavnicu od 
200for. a. v. na povećanje zakladne glavnice ili u gotovu, 
ii u 5°/o državnih zađužnicah, nu koje se imaju na ime 
rečenoga zavoda prepisati, — pravo on sam i njegovi ba- 
štinici predložiti jednoga inače sposobna gimnazijalnoga 
učenika kano pitomca, koji bi se bez plaće primio u kon¬ 
vikt, pa taj predlog ima biti svakako odlučnim, toli u 
prvom popunjenju tako zakladjena mjesta, koli u buduće, 
kad bi se mjesto izpraznilo itd.“ 

Ovim riečim starca biskupa netreba mislimo tumača. 
One same podosta tumače, što je Mirko Ožegović učinio 
za Senj, što za biskupiju, što za sav narod utemeljeć 
ovakav zavod. Bog ga je zato sigurno u životu i nagradio 
svojirni obilnimi darovi. Kašnje položi još 8000 for. k spo¬ 
menutoj svoti od 20.000 for. i tako obstoji danas Ožego- 
vićijanski zavod u Senju, odhranilište za 35 siromašnih 
mladićah, koje odgaja vrle i poštene mladiće, koji imaju 
služiti na ures i čast domovini. Ovo je stanac kamen, 
koji biskup Ožegović podigne, koji neće nikad sa temelja 
popustiti. Ovo je njegova spomen, koja će odoljeti svim 
nepogodam vreraenah! — 

Uz ovaj domaći rad radio je u ovo vrieme biskup 
Mirko i na političkom polju za svoju domovinu. Tako ga 
vidjamo godine 1845 na zagrebačkom saboru, gdje se je 
radilo o uzpostavljenjc hrvatskoga namjestničtva, koje 
bijaše ukinuto zak. čl. 58: 179%, oštro braniti pravo 

hrvatsko za namjestničtvo. U istom saboru je govorio 
biskup Mirko ujedno i za slobodu censure od magjar- 
skoga cenzurnoga sudišta. 

Godine 1848. prisustvovaše Mirko saboru hrvatsko¬ 
mu i radio je mnogo u svih- poslovih one godine. 

Videć njeg. vel. milostivi kralj velike zasluge starca 
biskupa, bude imenovan u rujnu godine 1849. tajnim sa¬ 
vjetnikom, a tri godine kašnje 1852. u listopadu bijaše mu 
podieljen komanderski križ Leopoldov, rad česa bijaše i 
kašnje godine 1858. uzvišen na čast barunsku, koju pusti 
prenesti i na svoga sinovca zaslužnoga domorodca preuzv. 
gosp. Metela Ožegovića. I sv. otac ga odlikovaše podig¬ 
nu v ga za rimskoga grofa i nj. svetosti domaćega prelata. 

Godine 1850. i 1859. imamo napomenuti još dvie 
velike svečanosti za biskupa Ožegovića a to njegovu pe¬ 
desetogodišnjicu njegova misničtva i dvadeset i pctgođiš- 
njicu njegova biskupovanja. Obie svečanosti bijahu naj* 
većom svečanošću obavljene, koje ovdje napose napome¬ 
nuti nemožemo. Vriedno je spomenuti ovdje liepu spome¬ 
nicu, koju pokloni grad Senj Mirku biskupu godine 1850. 

Još jedna ideja u poslednjih godinah je bila, koja 
je Mirka uz konvikt osobito zanimala, a to je zavod sv. 
Jerolima u Rimu. On se je znao toliko putah izraziti, kako 
bi se veselio, kad bi taj zavod mogao procvasti, i zato da 
je on pripravan sve moguće učiniti. I rad toga i uloži 
veliki trud, da se tamo pošalju svećenici takodjer iz hrvat¬ 
skih biskupijah. I to mu podje za rukom, i odmah posla 
dra. Račkoga, da tamo u svojih znanostih uzmogne što 
bolje se dalje naobraziti. Ako danas zavod sv. Jerolima ob- 
stoji, to sigurno ide velika zasluga biskupu Ožegoviću. 

Kad je starac biskup već bio ostario, izabere si 
pomoćnika u sadanjem njegovom nasliedniku dru. Vjen- 
ceslavu Soiću. Prepustiv svomu nasliedniku biskupske 
poslove, bavio se je u poslednjih godinah jedino pripra¬ 
vom na daleku cestu, na selitbu iz ovoga svieta, moleć 
Boga za sretnu smrt. Starac bijaše u posliednjih godinah 

tako oslabio, đa već nije mogao ni hodati ni stajati, i zato 
rad velikih zaslugah za crkvu mu bijaše dozvoljeno od 
8V. otca da na sjedećke sv. misu služi. 

Hvaleć Boga i moleć se o svoj rod, živio je Mirko 
u poslednje vrieme posve mirno, uviek pripravan, da se 
posije velikoga posla odseli sa svieta. 

Novom godinom ove godine se pogorša stanje 
starca i uzalud sve liečničke pomoći umre od starosti 8. 
siečnja o. g. mirno i tiho. 

Žalost bijaše velika, a Senjani počastihu ga kod 
sprovoda kao svoga otca. Sa svih stranah se bijaše narod 
sakupio, da pričestvuje kod posliednje časti, koja se daje 
starcu. Bijaše pokopan u stolnoj crkvi senjskoj i možemo 
kazati kao najzaslužniji biskup senjsko- modruški novije 
dobe. Živio je na čast Bogu i rodu, vršio je svoje duž¬ 
nosti sdušno, a zato mu uspomena i zasluga kod roda 
vječna! 

Nacrtasmo kratkim potezom život našega velikoga 
pokojnika, i naporaenusmo važnije točke u njegovom 
životu. Sad nam budi dozvoljeno, malko se u obče po 
njegovu djelovanju obazrieti. Biskup Mirko Ožegovič, 
kako rekosmo več u uvodu, bijaše tihe i mirne naravi, 
tvrda značaja a još tvrdije rieči. On bijaše čovjek velike 
znanosti, a još veče ljubavi za pravo i poštenje narodno. 

Nevaramo se dakle, ako reknemo, da kad bi biobiskup 
Mirko bivao manji nasliednik evangjelskoga savjeta, da 
što se radi, da netreba na javu iznašati, da bi se bio 
Mirko, ako se i je Hrvatskom slovio, još više i dalje 
preko granicah svoje domovine slovio, rad svoga značaja 
i domoljublja. 

Suđeč čine i rad biskupa Ožegoviča moramo imati 
pred očima onu dobu, u koju spada muževni život po¬ 
kojnikov, jer samo uzev ovu dobu u obzir, moči čemo 
razumjeti veliku njegovu zaslugu, koju si je stekao za 
razvitak i procvietanje našega naroda. 

Njegova prva muževna doba pada u posliednje godine 
njegova župnikovanja i u vrieme što je probavio kao 
kanonik prvostolne zagrebačke crkve u Zagrebu. Ovo 
vrieme bi se moglo kod nas nazvati vrieme narodne sta¬ 
gnacije. Jeli postala bila ova narodna stagnacija iz veli¬ 
koga truda, koji se je bilo prije u rad uložilo ii jeli ova 
stagnacija bila iz nerada, to nije vrieme ovdje iztraživati. 
Toliko je sigurno, da se političko stanje, koje je u domo¬ 
vini našoj onda vladalo, nije odobravalo, al ako se i nije 
odobravalo, ipak se je šutilo i ništa o narodni boljak ne- 
radilo. Prilikah ovakvih u našem narodnom životu ima od 

vajkada na žalost podosta. Badava se bijaše i naše domo¬ 
vine kosnuo francuzki prevrat. Sve ideje slobode odbi¬ 
jahu se ko o zid, seljak bijaše stari, pomoći mu od ni- 
kale nebijaše, a plemić hvališe Boga, da mu je dobro, 
da drugi zanj robota, a on da u laginji i obilju žive. 
Drugčije bijaše kod naše ustavne braće Magjarah! 

Oni pojmiše ideje, što se onda svietom nošahu, a 
ako jih i nepojmiše onako, kako pravo i pravednost 
zahtjeva, to jih pojmiše već na svoj uhar. U ovo doba 
pada početak djelovanja velikoga magjarkoga domorodca 
grofa Stjepana Szechenya, pada početak čeznuća ma- 
gjarskoga, da svoje stane od visokih Karpatah do obalah 
jadranskoga mora protegnu i razšire. U velikoj Hun- 
niji stadoše sad perom vojevati, a ako i ne umno i pa¬ 
metno, a to po sebe praktično, politički povjestničari 
Fejer, Gyurikovits, Stj. Horvath i drugi. Oni su bili uda¬ 
rili u svojih iztraživanjih putem, koji je po nas njihove 
susjede i sudrugove, bio poguban i smrtonosan. Ponaj¬ 
prije stadoše nam niekati samostalnost i tetošiti oko nas 
mudrimi i laskavimi rieči, da nas malo po malo okrste 
svojim magjarskim božtvomizaodjenu svojim magjarskim 
plaštom. Kad se o ovo s njekojimi našinci sporazumiju, 
eto jih dalje, da nas oslabe, reknu: da ono zemljište, gdje 
od počela hrvatskoga na jugu Hrvati stanuju, nespada i 
nije nikad spadalo na Hrvatsku, da je to stara djedo¬ 
vina magjarska; udariše na našu zemljištnu cjelokupnost. 
A da najveću ljubav nam izkažu, stadoše malo kašnje 
mudro u svojem vieću sboriti: ta što treba Hrvatu hrvat¬ 
ski jezik, on je „Hungarus a , a zato neka B hungarice tt 
sbori. Tako je išlo korak na korak, a naši rekoh, neodo- 
bravahu, al mučahu; prirodjena nanl južna nebriga i ne¬ 
mar bijaše osvojio na žalost veliku većinu poštenih 
hrvatskih đuŠah. 

Našlo se je doista i onda ljudih koji su vapili. Jest 
vapili su u kongregacijah na tihu i uz crveniku, što nam je 
reć bi prešlo od starine u narav, al nije se vapilo ondje, gdje 

je trebalo, nije se nitko ustao, da pobija krive tvrdnje i 
raztjera magjarsku maglušinu. Da bi tko bio onda stvar 
zrelo promišljao i mozgao, uvažio moguće posliedice za 
onda još prilično bojažljivih magjarskih nasrtanjah; spo¬ 
menuo se stare mu djedovinje nauke, da treba željezo 
tući, još dok je vruće, to nepadne nikomu na um do 
našemu Mirku. 

U dobu ove narodne stagnacije pada poglavito dje¬ 
lovanje-pokojnika biskupa Mirka Ožegovića, a zato treba 
po ovom i uvažiti njegov rad i prosuditi obseg nje¬ 
gova rada. 

Rad i poslovanje biskupa Ožegovića trebalo bi 
smatrati sa dva gledišta, a to sa svećeničkoga i domo- 
rodnoga; al mi mnijemo, da toga nam netreba, jer uprav 
pokojnik pokaza, da je moguće i svećeničke i domorodne 
dužnosti spojiti, da je moguće biti svojoj vjeri i svojoj 
domovini ujedno vjera. 

Biskup Mirko Ožegović posveti se već zarana obu¬ 
čavanju, pouki, to našega naroda na selu, to mladićah u 
grad došavših, da se vjeri i domu na čast i uhar naukom 
obogate. On je u svojoj ljubavi pojmio potrebe našega 
naroda, on je vidio da njemu luč prosviete manjka, a zato 
ga vidimo na ovom polju i kao dušobrižnika na selu i 
kao predstojnika mladićah u Zagrebu najvećom brižlji- 
vosti i sviešću djelovati. Nije se čuditi rad toga, daje bio 
proglašen „plaudentibus civibus Zagrabicnsibus u ravna¬ 
teljem pl. konvikta u Zagrebu. Nije se nadalje takodjer 
čuditi na one oduševljene pozdrave, koji su mu sc odje¬ 
kivali od strane od njega ravnane omladine svakom pri¬ 
likom. Sigurno zavriedio je bio god. 1826. kad bijaše 
podignut na čast opata sv. Jele u Podborju, da mu 
Miroslav Pisačić tadanji nadstojnik u konviktu pjeva: 
Anne caput ponam mirum moderamen in omni 
Actu? nobilium juvenum quo corde paterno 
Per teneraro aetatem producta errata reformas? 

Ovakovih hvalah i milja bijaše čestitomu, vrlomu i 


Digitized by ^.ooQle 



26 


od mladeži obljubljenomu Mirku Ožegoviću u čitavo 
vrieme njegova desetgodišnjoga ravnateljevanja mladeži u 
zagrebačkom konviktu dosta i podosta. On obavljaše 
odgojivanje mladeži takvom revnošću, da mu Ljud. Posa- 
vec pjeva: 

Ferrea neque unquam Illius patientia rupta est, 

A teneris annis qua decoratur ovans. 

Sve ovo što učini biskup Mirko za prosvietu još 
bivši kanonikom zagrebačkim, bijaše mala stvar pram 
onomu što učini kao senjsko-modruški biskup. 

Kako je pokojni biskup svojim stadom u svojoj 
biskupiji vladao, opazismo več prije. Njegovu neutru- 
dljivu marljivost, njegovu strogu al i blagu desnicu, nje¬ 
govo otčinsko srdce pozna svatko, tko se je samo jednoč 
svratio u Senj. Kao revni božji apoštol smatrao je on 
svojom največom dužnosti, da tamu sa svieta tjera, da 
luč prostire i u ime Boga i u ime naroda. Stupiv na sto¬ 
lac biskupski, prva mu bijaše briga, da podigne zavode, 
da, kako sam kaže u zakladnici o konviktu, pruži priliku, 
kako če se na umu i srdeu obrazovati crkvi i državi 
na službu mladež ovoga (biskupije) siromašnoga kraja, 
koja makar i nadarena izvrstnimi darovi, neima veći- 
nom, čim da jih razvije. Uslied ovoga ustroji on gim¬ 
naziju, koja bijaše prije ukinuta, uredi druge mjestne 
škole, a okruni svoje neumorne zasluge utemeljenjem 
konvikta. Dok Ožegovića u Senj nebijaše, bijaše u ovom 
poslednjem sve pusto; š njim se dižu škole, vrliji mladići 
se podupiru, šilju se na nauke, a danas može senjsko- 
modruška biskupija pokazati priličnu kitu ljudih, koji su 
uz otčinsku pripomoć biskupa Ožegovića svoje nauke u 
tudjem svietu svršili i koji danas su na diku i hrvatskoj 
znanosti i hrvatskoj domovini. Tko pozna okolnosti i 
stanje u našem kršnom primorju, taj zna i pozna glad i 
siromaštvo, koje tamo vlada, a tko zna to, on će znati i 
ocjeniti zasluge one blage duše, koja je pomogla siro¬ 
maštvu i pružila blagodarnu desnicu, da se naukom med 

one vrletne klisure vremenom bar odakle odzove sreća. 
Nećemo preći granice, ako reknemo, da najveća većina 
mladićah siromašnih, koji su učili na senjskoj gimnaziji, 
zahvaliti ima pokojnomu biskupu svoje naobraženje, jer 
nema ga, komu nebi bila pritekla biskupska desnica 
u pomoć. 

Uz ovo staranje, da se med narod prosvicti put 
utare, starao se je biskup Ožegović i sa druge strane 
za pravo narodno, za stvar bez koje je on vidjao narod 
hrvatski padati dan na dan u ruke tudjincem. Spomenusmo 
i malo prije, kako su bili Magjari stali naše svojatati 
i malo po malo k sebi pritezati. Biskup Ožegović je 
poznavao podobrano našu prekodravsku braću iz svoga 
izkuŠtva, a zato je mnio, da popusti se u ičem magjarskoj 
pohlepi, da tu nemože po naš narod dobra biti. On je 
pojmio, kuda magjarske želje teže, što oni razumjevaju 
svojim glasom, koji se je uprav u ono doba ponajbolje 
ozvanjao, kad je Mirko Ožegović ustao, da samovolji na 
put stane, a to: Tengerre Magyar! Od visokih Karpatah 
do sinjega mora mora se naša moć razširiti, bijaše tad 
geslo Arpadovih potomakah! 

Rad toga videć pokojnik, da se nitko nemiče, da 
nitko nediže glas proti nepravednim željam Magjarah, 
podigne on kao pošteni i vrli Hrvat svoj glas u ime 
prava i pravice ljudske. Ovdje ga vidimo perom boriti 
se sa nadutosti i posvećivati onu znanost, što si ju je bio 
kao pravnik prisvojio, na oltar svoje domovine. Biskup 
Mirko vodio je ovu borbu književnu iz početka sa takvom 
blagošću, da kad čovjek sad iste knjižice čita, da se mora 
čuditi finom taktu, koji je on proti svojim narodnim 
protivnikom upotrebljivao, kao takodjer i njegovoj uče¬ 
nosti u narodnoj po vješti i pravu, u čemu se je u ono 
doba malo Hrvatah sa pokojnikom moglo omjeriti. U 
dalnjoj njegovoj polemici vidjamo ga o mnogo oštrijega 
sa Magjari, jer mu bijaše zahtjevi magjarski već dodijali, a i 
Magjarom bijaše dodijalo njegovo zadirkivanje, jer jih 

vidjamo odgovarati na svo njegove knjige. Žalibože sav 
ovaj trud pokojnoga biskupa nije našao onaj odziv u naših 
hrvatskih mjerodajnih krugovih od onda, koji bi bio za- 
vredio! — 

Sve što je pokojni biskup napisao na obranu našega 
prava usredotočuje se u obrani našega zemljišta, za ko¬ 
jim su Magjari tako bili zaž slili. Uz zemljište brani se 
naša autonomija i naš jezik. Pokojnik bijaše uvjeren, da 
su ove tri stvari uvjeti našega narodnoga bitisanja, bez 
kojih nam nema života. On zahtjevaše od Magjarah, da 
svojim drugovom u svih patnjah puste ona ista prava, 
koja i za sebe zahtjevaju, al sve badava i badava, dok 
dodje do nam svim poznate katastrofe, koja po oba na¬ 
roda lošim plodom urodi. 

God. 1832. prije saborskoga zasjedanja izadje u 
Požunu knjižica od njekoga Magjara pod naslovom: „Dis- 
sertationes historico-criticae super quibusdam vetustio- 
rum rerum Ungariae capitibus: M U ovom djelcu bijaše i 
posebna razprava: „De primitivis regni Ungariae limiti- 
bus, sive de partibus ejusdem regni integrantibus.“ 
Magjarski pisac dokazivaše u ovoj razpravici magjarske 
granice i to na temelju 42. poglavja Konstantina Porphi- 
rogenite, gdje stoji: „Habitant trans Danubium flumen 
Turcae in terra Moraviae, atque etiam ulterius intra Da¬ 
nubium et Sabam fluvios u , u ovih riečih: „Ungaria sae- 
culo decimo praeter Transilvaniam et partem Valachiae 
Cisalutanae omnem regionem intra juga montis Carpathi 
Poloniae objecta, Savumque, et Danubiuminterjectam,Pa- 
noniamitem superiorem usque Anysum fluvium, etinferius 
usque Dravum protensam ambitu suo complectebatur." 

Na ova magjarska naklapanja mišljaše biskup Ože- 
govič, koji je tad boravio kao septemvir u Pešti, da 
nesmiju Hrvati šutiti i zato napisa u svojih od službe 
prostih satih djelce kao odgovor pod naslovom: „Ani- 
madversiones historico-criticae unius a Croatis in opus 
super quibusdam vetustiorum rerum Ungariae capitibus, 

signanter vero in dissertationem ejus alteram: de primi- 
tivis regni ITngariae limitibus, sive de partibus ej u »d em 
regni integrantibus." On dokaživa u njem, kako pisac 
magjarski krivo tumači rieČ cara Konstantina „Sabas flu- 
viuuU sa današnjom hrvatskom Savom, a ujedno napo¬ 
minje u kratko, koliko i što se može vjerovati magjar- 
skom „notariju" kralja Bele. On spominje nepouzdanost 
ovoga pisca i dokazuje na posliedku granice Hrvatske i 
kaže: da Hrvatska nije od Kolomana osvojena, već da se 
fe u svrhu skupne sigurnosti i obrane sdružila sa susje¬ 
dnom Ugarskom, da kao i Ugarska, osvoji iznovice svoje 
njekadanje udove, koji su sadraztrgani i odciepljeni. A1 ni 
ovim odgovorom ncbijahu Magjari zadovoljni, već napisu 
proti Ožegovićevom djelcu odgovor tiskan u Lipskoj 
god. 1835. Biskup Ožegović zapremeljen svojimi biskup- 
skimi poslovi odgovori na ovaj magjarski odgovor novim 
djelcem i to god. 1839. pod naslovom: „Succincta scnsa 
unius e Croatis ađ libellum: Brevis et sincera Responsio 
ad Reflexiones seu potius Objectiones unius e Croatis ad 
libellum: Dissertationes historico-criticae super quibus- 
dam vetustiorum rerum Ungaricarum capitibus, praecipue 
autem adversus Propositionem illara, quae primitivos 
Regni Hungariae limites a Carpato ad Savum usque pro- 
tensos fuisse statuit." Navedši uzrok čemu se je upustio 
u prepirku već sa prvom knjigom, da se nebi tko poveo 
za krivimi dokazi, dokaživa Mirko u ovom drugom djelcu, 
i malko oštrije nego u prvom, sa mnogobrojnimi do¬ 
kazi, da Ugarska nije nikad sizala preko Drave u Hrvat¬ 
sku, a tako isto da ni Slavonija ni Sriera nespada i pravno 
nije spadao nikad k Ugarskoj. 

Rieči Ožegovićeve u ovoj knjižici jesu odvažne, a 
da pokažemo, kako je smatrao domorodni biskup naš 
odnošaj spram Magjarah, neka nam bude dozvoljeno, u 
koliko nam prostor ovih listovah dupušća, da navedemo u 
kratko njegove misli prevedene, da jih svatko razumjeti 
uzmogne. On kaže: „Što se nam Hrvatom predbacuje (da 

smo podjarmljeni) niti je istina, a kad bi bilo i istina, 
nebi nam bilo na sramotu, jer dogođjaji su ovo ljudski, 
koje smo baštinili od naših djedovah i koje danas po¬ 
praviti više nebi bilo moguće: danas meni, sutra tebi; na¬ 
dalje pamet savjetuje, da se slabiji utiče pod okrilje 
jačega a i čovječje i kršćanstvo zahtjeva, da jači slabi¬ 
jega nikad nekvači, jer to nikad neo3tane nepedepsano. 
Ako stariji diete tlači, čemu da nevidi da od ovoga dje¬ 
teta neće biti, kad isto ponaraste, u potrebi podupiran, 
da će mu žao za sramotu vratiti; tako i Hrvati od Ugrah 
već god. 1521. ostavljeni i njihovom krivnjom oslabljeni, 
nemogaše jih više kod Mohača obraniti. Vjerni Hrvati 
jesu navjek svoje pravedne drugove štovali, nepravedne 
pako tlačitelje su oni naviek odrješito odbijali. Oni ljube 
u kršćanškom družtvu i u miru živjeti, a neboje se niči¬ 
jega neprijateljstva. Samo onomu, koji vjeru pogazi, vje¬ 
rom zaokrenu. a Dalje se nastavlja ovako: „Pisac 

predbaciva nevjeru Hrvatom, a na sebe se ni neobazire, i 
to sve iz samoljublja pram svojemu narodu. Hrvatom se 
je dogodilo ono isto posije Zvonimira, što iUgrom posije 
Ljudevita II. Ako dakle Ugarskoj, koja je bila iz nevo- 
ljah austrijskimi vladari oslobodjena, nekaže se, daje bila 
podjarmljena; kako se može kazati Hrvatom, ako je došao 
sv. Ladislav i Koloman da nutrnje nemire u zemlji umire, 
da su morali biti podjarmljeni? Tko je više učinio, ii 
Ferdinand I. i njegovi nasliednici Ugarskoj, kad su ju 
oslobodili od muhamedanskoga iga, od domaćih nemirah 
ii Ladislav i Koloman Hrvatom, koji su samo pomogli, 
da se domaće prepirke utiše. Gdje je narod pod svie- 
tom, koji se može ponositi i pohvaliti, da je on naviek 
pametno i mudro radio? 

Ako pisac šalje Hrvata, da ide čitati budimsku 
kroniku (Anonyma notara) za vricme kraljevah Arpado- 
vacah, to ga Hrvat upućuje, da čita lietopise o Ugarskoj 
u vrieme austrijske vladalačke kuće, pa će vidjeti, kako 
je tu sve crno; u ostalom kad nebi bio sliep i pameću i 

očima, vidio bi, da Hrvate nije ni sv. Ladislav ni Kolo- 
man oružjem podjarmio, već da su se oni ugovorom sdru- 
žili sa Ugarskom. Istina je, da nemamo o ovih ugovorih 
stalnih dokazah, al tko pomisli na prava posebna, na 
mudrost onih kraljevah, taj će dopustiti, da nisu oni mogli 
narod u vjeri stalan, u oružju junačan, ratoboran, jak i 
ponosit pogaziti, da njim se taj narod kašnje nepodigne i 
neučini račun, kakav i sa Franki i sa Grci. 

Ako ovoga dobričina pisac neuvidja, nisu krivi 
Hrvati. — Ljudi se vežu rieči, a marva užetom. Poštena 
rieč je Hrvatom više, nego drugim svakakva pisina.“ 

Dalje razlaže naš branioc, da oružje i sila nečine 
prava, jer onda, da bi i hajduci na ukradjeno imali pravo, 
a odgovorajuć na primjetbu magjarsku, da su kraljicom 
Marijom Hrvati nevriedno postupali, kaže, da Hrvati su 
navjek štovali svoga kralja, al nisu i neće nepravicu i zle 
savjetnike, a u ostalom i Magjari neka se spomenu samo 
na kralja Karla maloga. 

Na pitanje magjarskoga pisca: što hoće Hrvati? 
odgovara Ožegović: „Oni hoće pravicu, a ne nepravicu; 
oni temelje svoje zahtjeve o pravo, a ne o oružje, dobro 
znajuć, da ono što se oružjem steče, da se i oružjem 
izgubiti može, a ono što se pravom steče, da bez ne¬ 
pravde se izgubiti nemože. Hrvati, kaže se nadalje, sazi¬ 
vaju Boga za sudca; a što pisac rugla i sramote Hrvatom 
predbacuje, to neka znade, da nisu ni Ugri u većem pravu, 
nego su Hrvati, i da ni oni nemaju svetije krune, nego 
Hrvati, a tim da nemože ni jedan narod \eća prava pred 
drugim imati. 

Hrvati nisu bili svojim vladarom nikad nevjerni i 
oni nisu tražili nikad druge zemlje, nego onu, što jim ju 
otci kao baštinu ostaviše. Oni neslušaju tudja prišapti- 
vanja, oni se zadovaljavaju svojom srećom i miruju pod 
zaštitom svojih vladarah. 

Pravo Hrvatah je isto tako malo nestalo sa sdru- 

ženjem sa Ugri, kao i ovih poslednjih sa sdruženjem s 
Austrijanci; svagdje su bile iste okolnosti, da nisu ni 
Hrvati ni Ugri sami o sebe bili dosta jaki, akoprem 
austrijskim vladarom više pravak jamči posjed Ugarske, 
nego Ugarskoj Hrvatske. Sv. Ladislav je bio od Hrva- 
tah pozvan, ne da jih podjarmi, nego da jili u neslogi 

umiri.Hrvati nisu pojedinim Ugrom, več 

samo kralju i nasliednikom njegovim vjernost, posluh i 
odanost zaprisegli, kojih jer su nasliednici austrijski vla¬ 
dari, to če njim naviek vjeru i vjernost sačuvati. —“ 

Ovako tumači veliki pokojnik naš odnošaj pram 
Ugarskoj, a navedosmo ove njegove misli zato, da iz nje¬ 
gova samoga djela pokažemo, što i kako je biskup Ože- 
govič mislio i pisao o Hrvatskoj i na kakav način ju je 
branio proti njezinim neprijateljem. Ove rieČi, koje je 
pokojnik napisao god. 1839. mislimo, da če svakoga 
osvjedočiti o uzvišenom rodoljublju biskupa Mirka. One 
pokazuju čitavu težnju njegova djelovanja. A i u dana¬ 
šnjih okolnostih nisu bez nauke! 

Još imamo napomenuti dva djelca biskupa Ožego- 
viča, a to poveću knjigu izdanu god. 1847 u Zagrebu: 
„Rcsponsa ad vastum illud: Croatiac ac Slavoniae cum 
regno Hungariae nexus et relationes, disquisivit Georguis 
Fejer .... non minus quam et ad illud: De situ, et 
ambitu Slavoniae et Croatiae, quem critice illustravit et 
de eo in usum Croatarum latine disseruit Georguis Gyu- 
rikovits . . . per unura e Croatis adornata." God. 1848. 
izda još jedno djelce pod naslovom: „Succinctae animad- 
versiones unius e Croatis in partem Ill-tiam illustrationis 
criticac situs et ambitus Slavoniae et Croatiae, quam in 
usum Croatarum latine adornavit Georguis Gyurikovits.“ 
U obiuh ovih knjigah razglaba pokojnik točku po točku 
magjarskih tvrdnjah i kratkim odgovorom pobija i iznaša 
na ruglo magjarorszagžke fantasmagorije. Pokojnik je 
temljito dokazao u ovih poslednjih knjigah, da sve što 
Magjari tvrde o njekom pravu na Slavoniju, o granicah 

magjarske države do sinjega mora, da je tvrdnja bez 
ikakva temelja i najočitija povreda hrvatskoga prava. 

Uz ovo djelovanje političko pokojnoga biskupa 
Ožegovića bio je on i u drugom kolu, gdje se je radilo o 
probitak narodni na prvom mjestu. On je bio naviek 
medju prvirni, koji se je odazivao svakomu narodnomu 
poduzeću i zato ga vidimo medju prvirni podupiraoci 
svakoga narodnoga podhvata. Njega broji i „Matica 44 i 
„Gospodarsko družstvo* i „Družtvo za starine i po- 
vjestnicu jugoslavensku" i „Akademija 44 i svi manji zavodi 
u svojem imeniku kao svoga revnoga pomagača. 

Još jednu zaslugu pokojnika imamo ovdje napo¬ 
menuti, a ta je, da je on najprvi medju hrvatskimi 
biskupi uveo hrvatski jezik u svoju biskupsku pisarnu. 
Spominjamo se nasilja magjarskoga, pritiska pod Bachom 
proti našemu jeziku al to sve nije prječilo Mirku Ože- 
goviču, da on hrvatski piše svojim svećenikom i hrvatski 
š njimi poslove obavlja. Na uzgoj hrvatskoga jezika pu¬ 
stio je biskup Mirko utemeljiti u svojem biskupskom sje¬ 
meništu: „družtvo duhovne omladine 44 , da se duhovna 
omladina vježba i uči svoj materinji jezik, i to joŠnjegdje 
u prvoj polovici četvrte desetke ovoga stoljeća. 

Uzmemo sve ovo, što ovdje spomenusmo, u jedno i 
savijemo u skup, to moramo kazati, da smo smrti biskupa 
baruna Mirka Ožegovića izgubili jednoga od najvrstnijih i 
najzasluženijih Hrvatah novije dobe. On bijaše vrli sve¬ 
ćenik, pošten Hrvat, dobre i blage duše, strpljiv u sva¬ 
kom poslu, stalan u odluci, promicatelj znanostih i umje- 
tnostih, i žestoki, al po pravu i pravici, branitelj domovine 
od tudjih napadačah. Po vješt novije dobe o našemu na¬ 
rodnomu razvoju sigurno će dati tihomu, al marljivomu 
braniocu naše domovine odlično mjesto u svojih redcih. 

Smrt nam ote starca biskupa u 94 godini, ona nam 
ga ote, al nije mogla oteti nješto, što nam je ostalo za 
naviek, a to je prjmjer, kako treba na uhar domovini 
služiti. Starac nam je pokazao put, a mi ga nasliedujmo. 

Stupimo u njegove stope i ugledajmo se u njegov značaji 
postojanost, pa če nas on sa nebesah blagosloviti a Stvo- 
rac če nam sile ojačati, da biednoj domovini u nevolji 
pomognemo i da ju podignemo na onaj vrhunac sjaja, na 
kojemu bi ju bio htjeo' vidjeti pokojnik biskup. 

Bog daj sliedili mi njegov primjer, a biskupija, kojoj 
je on kroz 34. godine predstojao, dičila se i unapred 
njemu ravnim pastirom a domovina vrlim zatočnikom. 
Mirko biskup je živio na čast stvorcu i domu, on je zanj 
radio i svoje sile do smrti posvetio, a zato mu i reci 
svako pošteno hrvatsko srdce: 

Vječna ma uspomena! 

J. K. 

